П Р О Т О К О Л    № 11

от заседание на КОМИСИЯ ПО АНАЛИЗ И
ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 19.03.2013 г.

Днес, 19.03.2013 г. /вторник/ от 14:30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ
КАМЕН ИВАНОВ - отсъства 
МАРИЯ КУЗМАНОВА
МИЛКА ИТОВА	

На заседанието присъстваха и експертните сътрудници към комисията: Красимира Василева - началник-отдел „ЮОДКВСС” в дирекция „Правна”, и Румен Митев – главен експерт „Съдебна статистика”.

1. ОТНОСНО: Предложение /съвместно/ от председателя на Районен съд гр. Раднево и и.ф.районен прокурор на Районна прокуратура гр. Раднево за изваждане на селата Маца и Полски градец, общ. Раднево, от съдебен район на РС - Нова Загора и приобщаването им към съдебен район на РС - Раднево.
Приложения:
1. Писмо с вх. № 11-09-064/11.03.2013 г. от председателя на РС – Раднево и и.ф.районен прокурор на РП – Раднево;
2. Указ № 3005/1987 г. на ДС на НРБ  (ДВ, бр. 78 от 1987 г.)

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. ИЗПРАЩА направеното съвместно Предложение от председателя на РС Раднево и и.ф.районен прокурор при РП Раднево, на административните ръководители на окръжните съдилища и окръжните прокуратури в гр. Стара Загора и гр. Сливен, за запознаване и даване на становище по него.
1.2. ИЗПРАЩА направеното съвместно Предложение от председателя на РС Раднево и и.ф.районен прокурор при РП Раднево, на административните ръководители на РС Нова Загора и РП Нова Загора, за запознаване, като ИЗИСКВА от същите подробна информация във връзка със следното:
- какъв е броят на жителите на с. Маца и с. Полски градец;
- какви са очакванията за промяна на натовареността на районните съдилища/прокуратури в гр. Нова Загора и в гр. Раднево след евентуално заличаване/включване на селата Маца и Полски градец от списъка на населените места, обслужвани от тези съдилища/прокуратури;
- какъв е обемът на съдебните дела/преписки, генериран от населението на територията на селата Маца и Полски градец.
1.3. ОТЛАГА обсъждането на предложението до събиране на исканата информация и получаване на становище от административните ръководители на окръжните съдилища и окръжните прокуратури в гр. Стара Загора и гр. Сливен.

ПРЕДСЕДАТЕЛ
НА КОМИСИЯТА:            / П /

КАЛИН КАЛПАКЧИЕВ